Arachnida

Os aracnidos (, d'o griego -αράχνη -aráchne, "araina" y -ιδες -ides, "perteneixient a un grupo") son una clase de artropodos queliceratos d'a cual han estau descritas mas de 102.000 especies.Chapman, A. D., 2009. Numbers of Living Species in Australia and the World, 2nd edition. Australian Biodiversity Information Services ISBN (online) 9780642568618 Incluye formas tan conoixitas como as arainas, as caparras, os acaros y os arraclans.Durrell, Gerald; Durrell, Lee (1992). La guía del naturalista. Ediciones AKAL. ISBN 9788487756191. Consultado el 17 de noviembre de 2017.

 Biolochía y ecolochía 
Os arácnidos son oviparos (se reproducen por meyo de uegos) pero cualques especies naixen dreitament d'a mai (ovoviviparos). O comportamiento de cortecho ye a ormino muit elaborau, y en muitos casos s'observa cudiau parental, un feito raro difuera d'os vertebraus.
Son mas abundants y variaus en climas calidos, pero son presents en toz os climas no polars, y entre as arainas y os Pseudoscorpionida se troban beluns d'os pocos animals capables de vivir en as cumbres mas altas d'a Tierra.

 Orichen y diversidat 
Existen mas de 102.000 especies de aracnidos, y son o segundo grupo mas numeroso d'o reino animal, dimpués d'os insectos, y cuasi duplica en especies a os vertebraus. Os actuals se clasifican en 11 órdens, d'os cuals os mas nutrius en especies son as arainas, os acaros y os opilions. Existen amás grupos que solament se conoixen como fósils. Una clasificación moderna contiene os siguients grupos (encara que a categoría taxonomica asignada aquí puet estar discutida):

 Orden Trigonotarbida † - Trigonotarbidos, extintos; contiene no solament os aracnidos mas antigos (dende o Siluriano superior) sino os artropodos terrestres de mayor antigüidat.
 U. Amblypygi - Amblipichios u tendarapos, con o primer par de patas transformau en un par d'«ixordiacas» sensorials.
 U. Araneae - Arainas.
 Mesothelae - Arainas muit raras y «primitivas», con abdomen segmentado y fileras a metat de l'abdomen.
 Opisthothelae - Arainas con abdomen sin segmentar y as fileras en posición posterior.
 Araneomorphae - As arainas corrients.
 Mygalomorphae - As grans arainas tropicals, como as ditas tarantulas en Sudamerica.
 U. Phalangiotarbi † - Falanchiotarbidos, extintos.
 U. Opiliones. 
 U. Palpigradi - Palpigraus.
 U. Pseudoscorpionida.
 U. Ricinulei - Ricinuleidos.
 U. Schizomida - Esquizomidos.
 U. Scorpiones - Arraclans.
 U. Solifugae - Solifugos.
 U. Haptopoda † - Haptopodos, extintos.
 U. Uropygi .
 U. Acari - Acaros en sentiu amplo.
 Acariformes.
 Sarcoptiformes.
 Trombidiformes.
 Opilioacariformes.
 Parasitiformes.

 Referencias 

*